અક્ષયની નજરમાં સ્ટારડમ શું છે તે અંગે વાત કરતાં અક્ષય કહે છે કે મારા માટે સ્ટારડમ એ છે, જે આજે છે, પરંતુ આવતી કાલે નહીં હોય. હું તેને ગંભીરતાથી લેતો નથી. જો તમારી પાસે સ્ટારડમ હોય તો તેનો ખોટો ફાયદો પણ ન ઉઠાવવો જોઇએ. બીજાઓનું સન્માન કરવું અને સખત મહેનત કરવી જરૂરી છે. પોતાની લોકપ્રિયતાનું કારણ જણાવતાં અક્ષય કહે છે કે આજે હું દરેક ઉંમરનાં લોકો, ખાસ કરીને યંગ ઇન્ડિયા સાથે એટલે જોડાયો છું, કેમ કે મારા દિલમાં જે આવે છે તે હું કહું છું.